नई दिल्ली। देश में कोरोना वायरस के मरीजों की संख्या बढ़ती जा रही है। इसे देखते हुए भारत ने सभी विदेशी जहाजों की एंट्री बैन कर दी है। ये प्रतिबंध खासकर ऐसे देशों पर लगाया गया है, जहां कोरोना वायरस का सबसे ज्यादा असर है। मिनिस्ट्री ऑफ शिपिंग के मुताबिक भारतीय बंदरगाहों पर केवल उन्हीं अंतरराष्ट्रीय क्रूज की एंट्री होगी, जिन्होंने बंदरगाह पहुंचने की सूचना दे रखी है।
इसके अलावा थर्मल स्क्रीनिंग सुविधाओं वाले बंदरगाहों पर यात्रियों व क्रू मेंबर्स को आने की अनुमति दी गई है। मंत्रालय ने यह भी कहा है कि अगर किसी यात्री और क्रू मेंबर में कोरोना के लक्षण दिखाई पड़ते हैं, तो उसे तत्काल रूप से वापस भेज दिया जाएगा।